പെഗാസസ് പാര്ലമെന്റില് ബഹളം, രേഖകള് കീറിയെറിഞ്ഞ് പ്രതിപക്ഷo ന്യൂഡല്ഹി: പെഗാസസ് ഫോണ് ചോര്ത്തല് വിവാദത്തില് തുടര്ച്ചയായ എട്ടാം ദിവസവും പാര്ലമെന്റ് നടപടികള് തടസപ്പെട്ടു. ലോക്സഭയില് പ്രതിപക്ഷം രേഖകള് കീറിയെറിഞ്ഞാണ് പ്രതിഷേധം രേഖപ്പെടുത്തിയത് . പെഗാസസ് വിഷയം ചര്ച്ചചെയ്യണമെന്ന് ആവശ്യപ്പെട്ട് പ്രതിപക്ഷം നല്കിയ സംയുക്ത അടിയന്തര പ്രമേയ നോട്ടീസിന് സ്പീക്കര് അനുമതി നിഷേധിച്ചതോടെയാണ് ലോക്സഭയിലും രാജ്യസഭയിലും പ്രതിഷേധം കത്തിപ്പടര്ന്നത് . അതെ സമയം സംഘര്ഷം തുടരുമ്ബോഴും സഭാ നടപടികളുമായി ലോക്സഭാ സ്പീക്കര് ഓം ബിര്ല മുന്നോട്ടുപോയി. ശൂന്യവേളയിലേക്ക് കടന്നതോടെയാണ് പ്രതിപക്ഷ അംഗങ്ങള് പേപ്പറുകള് കീറിയെറിഞ്ഞത്. ട്രഷറി ബെഞ്ചുകളിലേക്കും പ്രസ്സ് ഗ്യാലറിയിലേക്കും പ്രതിപക്ഷം പേപ്പറുകള് വലിച്ചെറിഞ്ഞു. രാജ്യസഭയില് പ്രതിപക്ഷം മുദ്രാവാക്യം മുഴക്കി നടുക്കളത്തിലിറങ്ങി. ബഹളം അനിയന്ത്രിതമായതോടെ രാജ്യസഭയും ലോക്സഭയും ബുധനാഴ്ച ഉച്ചവരെ നിര്ത്തിവെച്ചു. പല വിഷയങ്ങളിലും അടിയന്തര പ്രമേയം നല്കേണ്ടതില്ലെന്ന് പ്രതിപക്ഷ നേതാക്കള് തീരുമാനിച്ചിരുന്നു. തുടര്ന്ന് പെഗാസസ് വിഷയത്തില് മാത്രമാണ് ബുധനാഴ്ച പ്രതിപക്ഷം ലോക്സഭയില് അടിയന്തര പ്രമേയത്തിന് നോട്ടീസ് നല്കിയിരുന്നത്. അതേസമയം, പ്രതിപക്ഷം സഭാനടപടികള് തടസ്സപ്പെടുത്തുന്നുവെന്ന പ്രധാനമന്ത്രി നരേന്ദ്ര മോദിയുടെ ആരോപണം രാഹുല് ഗാന്ധി തള്ളി. ജനകീയ വിഷയങ്ങള് ഉന്നയിക്കുന്ന പ്രതിപക്ഷത്തെ അപമാനിക്കാനാണ് മോദി ശ്രമിക്കുന്നതെന്ന് രാഹുല് കുറ്റപ്പെടുത്തി.The post പെഗാസസ് പാര്ലമെന്റില് ബഹളം, രേഖകള് കീറിയെറിഞ്ഞ് പ്രതിപക്ഷo first appeared on MalayalamExpressOnline.